“அருகிலேயே இருக்கிறது. அவ்வழியாகத்தான் வந்தேன்” என்றான், குடிலன். அருள்வரதன், சில வீரர்களுடன், விலங்குகளைக்கொண்டுவர, சேரன், குடிலனைச் சுட்டிக் காட்டிப் “பூட்டுங்கள்!” என்று ஆணையிட்டான்.  வீரர்கள், குடிலனுக்கு, விலங்கு பூட்டினார்கள். “அரசே! நான் ஓடமாட்டேன். எனக்கு ஏன் விலங்கு? அருள் கூர்ந்து எனக்கு வாக்களியுங்கள்” என்று வேண்டினான், குடிலன். சேரன், “வாயை மூடு! சேரன், வஞ்சகமாக வெல்லமாட்டான்! போர்க்களத்திலே, அரசர்களை வென்று சிறைப்பிடிப்பான். நல்லது. நட. சுரங்கவழியைக் காட்டுக” என்று கட்டளையிட்டான். குடிலன், சுரங்கவழியைக் காட்டி முன்நடக்க, சேவகர்களும் அருள்வரதனும் புருடோத்தமனும், பின்தொடர்ந்து சென்றனர். ஐந்தாம் அங்கம், முதற்களத்தின் கதைச்சுருக்கம் முற்றியது மனோன்மணீயம் மூலம்(முதல்அங்கம்-பாயிரம்) மனோன்மணீயம் அங்கம் ஐந்து